Jean Bodel

Bardd a dramodydd yn yr iaith Hen Ffrangeg oedd Jean Bodel neu Jehan Bodel (tua 1167 – 1210) sy'n nodedig fel jongleur, trouvère, ac awdur fabliaux.

Roedd yn hanu o Arras, yn rhanbarth Artois, a oedd yn rhan o Swydd Fflandrys hyd at 1180. Mae'n debyg iddo weithio mewn swydd gyhoeddus yn Arras, ac yn sicr roedd yn aelod o puy, y frawdoliaeth lenyddol leol. Roedd bwriad ganddo ymuno â'r Bedwaredd Groesgad (1202–04), ond cafodd ei wahanglwyfo a bu farw mewn clafrdy yn Arras.

Bodel yw awdur Le Jeu de Saint Nicolas (tua 1200), y ddrama firagl hynaf yn yr iaith Ffrangeg. Ysgrifennodd hefyd bum pastourelle ( 1190–94, 1199), naw fabliau (1190–97), y chanson de geste La Chanson des Saisnes (cyn 1200), a'r delyneg Les Congés (1202).

 Cyfeiriadau 

Categori:Beirdd Ffrangeg o Ffrainc
Categori:Dramodwyr Ffrangeg o Ffrainc
Categori:Genedigaethau'r 1160au
Categori:Llenorion y 12fed ganrif o Ffrainc
Categori:Llenorion y 13eg ganrif o Ffrainc
Categori:Llenorion Hen Ffrangeg
Categori:Marwolaethau 1210
Categori:Pobl o Pas-de-Calais